CELEX: 62013CA0069
Language: et
Date: 2014-02-13 00:00:00
Title: Kohtuasi C-69/13: Euroopa Kohtu (teine koda) 13. veebruari 2014 . aasta otsus (Tribunale civile di Roma eelotsusetaotlus — Itaalia) — Mediaset SpA versus Ministero dello Sviluppo Economico (Eelotsusetaotlus — Riigiabi — Toetus digitaaldekoodrite ostmiseks või rentimiseks — Komisjoni otsus, millega tunnistatakse abikava ebaseaduslikuks ja siseturuga kokkusobimatuks — Tagasinõudmine — Tagasinõutava summa kindlaksmääramine — Siseriikliku kohtu ülesanne — Komisjoni seisukohtade arvessevõtmine siseriikliku kohtu poolt komisjoni otsuse täitmisel — Lojaalse koostöö põhimõte)

29.3.2014   
            
            
               ET
            
            
               Euroopa Liidu Teataja
            
            
               C 93/17
            
         Euroopa Kohtu (teine koda) 13. veebruari 2014. aasta otsus (Tribunale civile di Roma eelotsusetaotlus — Itaalia) — Mediaset SpA versus Ministero dello Sviluppo Economico
   (Kohtuasi C-69/13) (1)
   
   (Eelotsusetaotlus - Riigiabi - Toetus digitaaldekoodrite ostmiseks või rentimiseks - Komisjoni otsus, millega tunnistatakse abikava ebaseaduslikuks ja siseturuga kokkusobimatuks - Tagasinõudmine - Tagasinõutava summa kindlaksmääramine - Siseriikliku kohtu ülesanne - Komisjoni seisukohtade arvessevõtmine siseriikliku kohtu poolt komisjoni otsuse täitmisel - Lojaalse koostöö põhimõte)
   2014/C 93/27
   Kohtumenetluse keel: itaalia
   
      Eelotsusetaotluse esitanud kohus
   
   Tribunale civile di Roma
   
      Põhikohtuasja pooled
   
   
      Hageja: Mediaset SpA
   
      Kostja: Ministero dello Sviluppo Economico
   
      Ese
   
   Eelotsusetaotlus — Tribunale civile di Roma — Ebaseadusliku riigiabi tagasinõudmine — Tagasinõutava summa kindlaksmääramine — Komisjoni otsus, millega kinnitatakse kriteeriumid selle summa kindlaksmääramiseks — Euroopa Kohtu otsus, mis tunnustab siseriikliku kohtu pädevust hinnata komisjoni kehtestatud kriteeriumide sobivust — Siseriikliku kohtu hindamisruumi ulatus
   
      Resolutsioon
   
   
               1.
            
            
               Kuigi komisjoni niisuguse otsuse täimise raames, millega tunnistatakse abikava ebaseaduslikuks ja siseturuga kokkusobimatuks ja antakse korraldus see abi tagasi nõuda, kuid ei nimetata individuaalselt sellest abist kasusaajaid ega määrata kindlaks täpseid tagasinõutavaid summasid, on see otsus siseriiklikule kohtule siduv, ei ole talle siduvad seisukohad, mida nimetatud institutsioon selle otsuse täitmise menetluses väljendas. Siseriiklik kohus peab ELL artikli 4 lõikes 3 sätestatud lojaalse koostöö põhimõtet arvestades need seisukohavõtud siiski arvesse võtma kui asjaolud, mida tuleb tema menetluses oleva vaidluse lahendamisel hinnata.
            
         
               2.
            
            
               Siseriiklik kohus võib — juhul, kui Euroopa Komisjon ei ole oma otsuses, millega tunnistatakse abikava ebaseaduslikuks ja siseturuga kokkusobimatuks, nimetanud individuaalselt sellest abist kasusaajaid ega määranud kindlaks täpseid tagasinõutavaid summasid — tagasinõutava abisumma kindlaksmääramisel jõuda Euroopa Komisjoni otsuse kehtivust ning ebaseadusliku ja siseturuga kokkusobimatu abi tagastamise kohustust kahtluse alla seadmata järeldusele, et see summa on võrdne nulliga, kui see tuleneb talle teatavaks tehtud kõigi asjassepuutuvate andmete alusel sooritatud arvutustest.
            
         
      (1)  ELT C 147, 25.5.2013.